CELEX: 62017TN0677
Language: mt
Date: 2017-10-02 00:00:00
Title: Kawża T-677/17: Rikors ippreżentat fit-2 ta’ Ottubru 2017 – ClientEarth vs Il-Kummissjoni

20.11.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 392/38
            
         Rikors ippreżentat fit-2 ta’ Ottubru 2017 – ClientEarth vs Il-Kummissjoni
   (Kawża T-677/17)
   (2017/C 392/48)
   Lingwa tal-kawża: l-Ingliż
   
      Partijiet
   
   
      Rikorrenti: ClientEarth (Londra, ir-Renju Unit) (rappreżentant: A. Jones, barrister)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob lill-Qorti tal-Ġustizzja jogħġobha:
   
               —
            
            
               tiddikjara r-rikors ammissibbli u fondat;
            
         
               —
            
            
               tannulla t-tieni subparagrafu tal-Artikolu 1(3)(a) tar-Regolament tal-Kummissjoni (UE) 2017/1154, tas-7 ta’ Ġunju 2017, li jemenda r-Regolament (UE) 2017/1151 li jissupplimenta r-Regolament (KE) Nru 715/2007 tal-Parlament Ewropew u tal-Kunsill dwar l-approvazzjoni tat-tip ta’ vetturi bil-mutur fir-rigward tal-emissjonijiet ta’ vetturi ħfief għall-passiġġieri u ta’ vetturi kummerċjali (Euro 5 u Euro 6) u dwar l-aċċess għall-informazzjoni dwar it-tiswija u l-manutenzjoni tal-vetturi (ĠU 2017, L 175, p. 708);
            
         
               —
            
            
               tikkundanna lill-Kummissjoni għall-ispejjeż tar-rikorrenti; u
            
         
               —
            
            
               tordna kwalunkwe miżura oħra li tqis xierqa.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
               1.
            
            
               L-ewwel motiv: ir-rekwiżit ta’ kunfidenzjalità impost permezz tad-dispożizzjoni kkontestata huwa illegali għaliex ser jipprekludi neċessarjament lill-awtoritajiet pubbliċi fl-Istati Membri tal-Unjoni Ewropea milli jiżvelaw informazzjoni dwar emissjonijiet fl-ambjent bi tweġiba għal talba minn membru tal-pubbliku, bi ksur tal-Artikoli 3 u 4 tad-Direttiva dwar l-aċċess għal informazzjoni ambjentali (1).
            
         
               2.
            
            
               It-tieni motiv: ir-rekwiżit ta’ kunfidenzjalità ġenerali impost permezz tad-dispożizzjoni kkontestata huwa illegali għaliex ser jipprekludi neċessarjament lill-istituzzjonijiet u lill-korpi tal-Unjoni milli jiżvelaw informazzjoni dwar emissjonijiet fl-ambjent bi tweġiba għal talba minn membru tal-pubbliku, bi ksur tal-Artikolu 6 tar-Regolament ta’ Aarhus (2) u tal-Artikolu 2 tar-Regolament dwar l-aċċess tal-pubbliku (3).
            
         
               3.
            
            
               It-tielet motiv: il-Kummissjoni, meta introduċiet rekwiżit ta’ kunfidenzjalità ġenerali, introduċiet element essenzjali li jmur lil hinn mill-portata ta’ miżuri supplimentari fis-sens tal-Artikoli 5(3) u 14(3) tar-Regolament (KE) Nru 715/2007, li jemenda l-effett tad-Direttiva dwar l-aċċess għal informazzjoni ambjentali, ir-Regolament ta’ Aarhus, u r-Regolament dwar l-aċċess tal-pubbliku, u li jċaħħad lil dawn il-miżuri mill-effett utli tagħhom.
            
         
               4.
            
            
               Ir-raba’ motiv: ir-rekwiżit ta’ kunfidenzjalità ġenerali impost permezz tad-dispożizzjoni kkontestata jikser il-prinċipju ġenerali ta’ proporzjonalità fid-dritt tal-Unjoni.
            
         
      (1)  Direttiva 2003/4/KE tal-Parlament Ewropew u tal-Kunsill, tat-28 ta’ Jannar 2003, dwar l-aċċess pubbliku għat-tagħrif ambjentali u li tħassar id-Diretiva tal-Kunill 90/313/KEE (ĠU Edizzjoni Speċjali bil-Malti, Kapitolu 15, Vol. 7, p. 375).
   
      (2)  Regolament (KE) Nru 1367/2006 tal-Parlament Ewropew u tal-Kunsill, tas-6 ta’ Settembru 2006, dwar l-applikazzjoni għall-istituzzjonijiet u l-korpi tal-Komunità tad-disposizzjonijiet tal-Konvenzjoni ta’ Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali (ĠU 2006, L 264, p. 13).
   
      (3)  Regolament (KE) Nru 1049/2001 tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).